google/wiki40b huggingface dataset:
Jazz fusion

Fusion, arba jazz fusion/jazz rock – muzikos žanras, kuris apjungia džiazą su elementais iš kitų muzikos stilių, tokių kaip funk, rock, R&B, electronic, world music, taip pat pop, klasika, liaudies muzika, kartais netgi metalo, reggae, country, hip hop, ir taip toliau.
Fusion albumai, netgi tie, kurie įrašyti tos pačios grupės ar atlikėjo, gali būti pilni muzikos stilių įvairovės. Vėlyvajame 7-ame dešimtmetyje, džiazo muzikantai pradėjo maišyti džiazo formas ir improvizavimo technikas su elektriniais roko instrumentais, soul ir bliuzo ritmais. Tuo pačiu, kai kurie roko atlikėjai pradėjo savo muzikoje naudoti džiazo elementus. 8-as dešimtmetis buvo pats ryškiausias dešimtmetis fusion muzikos stiliui, tačiau jis gerai atstovaujamas ir šiais laikais. Fusion muzika paprastai yra instrumentinė, dažnai sudėtingo metro, ritminio šablono, su ištęstomis improvizacijomis. Daug įžymių fusion muzikantų turi aukštą virtuoziškumo lygį, kombinuotą su kompleksinėmis kompozicijomis ir muzikinėmis improvizacijomis, retai matomomis kituose vakarietiškos muzikos stiliuose. Trimitininkas ir kompozitorius Miles Davis turėjo didelę įtaką plėtojant jazz fusion. Įrašius daugybė albumų 1959-1963-aisiais ir išpopuliarinęs kelias džiazo rūšis, Davis'as savo albumuose pradėjo naudoti maišytą metrą, kuris vėliau tapo standartu jazz-rock‘e. Vėlesniuose albumuose jis pradėjo naudoti elektrinius instrumentus. 1969-ųjų Miles Davis'o albumas „In a Silent Way“ gali būti vadinamas pirmuoju fusion albumu.
Vilniaus miesto klinikinė ligoninė

Vilniaus miesto klinikinė ligoninė – didžiausia ligoninė Vilniuje.

Istorija

1958 m. buvo pastatytas pirmasis korpusas. 1966 m. ligoninė buvo išplėsta.
1978 m. pabaigoje į Respublikinę vaikų ligoninę buvo iškelti Vaikų chirurgijos ir Vaikų traumatologijos–ortopedijos skyriai.
2004 m. buvo prijungti Šv. Jokūbo ligoninės akušerijos, neonatologijos ir ginekologijos skyriai. 2005–2007 m. ligoninės pastatai buvo rekonstruoti. 2011 m. prijungta Sapiegos ligoninė, o 2012 m. – Vilniaus universitetinė Antakalnio ligoninė, kuri tapo ligoninės Antakalnio filialu.
1000 eurų karta

Turinys

Filmas pasakoja apie Pietų Italijos gyventojus, kurie mėgina bet kokiomis priemonėmis įsitvirtinti šiaurinės Italijos miestuose, o darbo praradimas jiems reiškia grįžimą namo, į skurdą. 1000 eurų – alga, kurią jiems dažniausiai mokama už darbą.
30-metis Mateo, pasižymintis puikiais matematiniais gabumais, turi pašaukimą dėstyti universitete, tačiau šiai veiklai skiria mažai laiko, o darbuojasi marketingo kontoroje. Jis nuomojasi butą kartu su kitu pietiečiu Frenčesko, kuris niekaip nesusiranda darbo ir dienas leidžia žaisdamas „Playstation“.
Vienu metu Mateo gyvenime atsiranda dvi moterys: nauja viršininkė Angelika ir kaimynė Beatričė. Kurį laiką mėgindamas palaikyti santykius su abejomis merginomis, galiausiai jis priverstas rinktis: finansinį stabilumą galinti garantuoti Angelika ar pavaduojančia mokytoja dirbanti ir nuolatinės vietos neturinti Beatričė. Kuomet Angelika gauna paskyrimą į Barseloną ir pasiūlo kartu vykti Mateo, šis apsisprendžia likti su Beatriče.
Socialinis draudimas

Socialinis draudimas - draudimo rūšis, sudaranti didžiausią socialinės apsaugos sistemos dalį. Pagrindinis socialinio draudimo sistemos tikslas - garantuoti pajamas apdraustiesiems netekus darbingumo dėl ligos, motinystės, senatvės, invalidumo (netekto darbingumo) ar kitais atvejais.

Lietuva

Lietuvoje socialinį draudimą reguliuoja LR valstybinio socialinio draudimo įstatymas. Administruoja - SoDros valdyba (VSDFV).
Augsburgo išpažinimas

Augsburgo išpažinimas – svarbiausias evangelikų liuteronų bažnyčios dokumentas, kuriame buvo išdėstyti pagrindiniai liuteronybės teiginiai.
Dokumentą vokiečių ir lotynų kalbomis parengė Julijus Agrikola, Pilypas Melanchtonas ir kiti. Jis 1530 m. buvo perskaitytas Augsburgo reichstage, kai imperatorius Karolis V pareikalavo pateikti liuteronybės principus. Augsburgo išpažinimą sudaro dvi dalys iš 28 straipsnių. Pirmojoje dalyje įvardijami katalikybės ir liuteronybės tikėjimų teiginių skirtumai, antroje – praktiniai tikėjimų skirtumai.
Po Augsburgo išpažinimo atmetimo prasidėję protestantų ir katalikų karai buvo nutraukti, tik sudarius Augsburgo taikos sutartį. Į lietuvių kalbą Augsburgo išpažinimą išvertė Jonas Bretkūnas, Frydrichas Kuršaitis.
Pūškų Švč. Mergelės Marijos, Gailestingumo Motinos, bažnyčia

Istorija

1845 m. pastatyta mūrinė laidojimo koplyčia. 1936 m. pristatytas medinis priestatas. 1938 m. įkurta parapija. Kunigo Česlovo Taraškevičiaus rūpesčiu 1970 m. bažnyčia restauruota.

Architektūra

Bažnyčia tradicinio gyvenamojo namo formos.
Bostonas (Anglija)

Istorija

Bostono istorija legendomis siejama su VII a. anglų šventuoju Botolfu. Pats Bostonas minimas nuo XIII a. (tada buvo Hanzos uostas, kuriame prekiauta vilna, vynu). XVII a. buvo kalvinizmo centru. Čia veikęs šventikas John Cotton vėliau JAV įkūrė Masačusetso koloniją, kurią anglų miesto garbei pavadino Bostonu.
XX a. pab. į Bostoną atsikėlė daug imigrantų iš Rytų, Pietų Europos.
Kategorinis imperatyvas

Kategorinis imperatyvas (lot. imperativus – liepiamasis, įsakomasis) – subjektyviai priimamas moralaus elgesio dėsnis.

Esmė

Imperatyvo dėsnį pirmasis suformulavo ir pagrindė Imanuelis Kantas, pateikdamas keletą versijų, pvz., elkis tik pagal tokią maksimą (individualų elgesio principą), kuria vadovaudamasis galėtum norėti, kad ji taptų visuotiniu dėsniu. Moralės imperatyvas skiriasi nuo kitų elgesio taisyklių – pabrėžia poelgio principo pirmenybę prieš poelgio tikslus ir pasekmes. I. Kantas skyrė hipotetinį imperatyvą, vedantį į konkretų tikslą, ir kategorinį imperatyvą, kuris riboja poelgio tikslus, maksimą riboja visuotiniu principu (dėsniu) arba reikalauja kitą asmenį, susijusį su mūsų elgesiu, traktuoti ne vien kaip priemonę, bet ir kaip tikslą.
Kategorinis imperatyvas yra sąlyga tapti moralia kiekvienai praktikos sričiai. Teisės teorijoje imperatyvas tampa teisės visuotiniu dėsniu, reikalaujančiu savos valios derinimo su visuotine valia; politiniuose svarstymuose – viešosios teisės transcendentine formule, siejančia poelgio įgyvendinimo galimybę su jo paviešinimu. I. Kanto kategorinio imperatyvo požymių įžvelgiama Dž. Raulso socialinio teisingumo principuose, E. Levino kito būties „imperatyvumo man“ sampratoje, kituose šiuolaikinės praktinės filosofijos veikaluose.
Leipcigo universitetas

Istorija

Įkurtas 1409 m. pritariant popiežiui Aleksandrui V. 1953–1991 m. vadintas Karlo Markso universitetu. Yra universiteto ligoninė, biblioteka, įkurta 1543 m., Muzikos instrumentų muziejus, įkurtas 1929 m., eksperimentinės psichologijos laboratorija, įkurta 1879 m., pirmoji pasaulyje.
Kėdainių laisvoji ekonominė zona

Kėdainių laisvoji ekonominė zona – laisvosios ekonominės zonos statusą turinti 130,55 ha pramoninės plėtros teritorija, kur klientams yra nustatytos mokesčių, muitų, kvotų lengvatos ir specialiosios veiklos taisyklės, siekiant investuotojams sudaryti palankesnes veiklos sąlygas. Kėdainių laisvoji ekonominė zona įsteigta 2012 m. kovo mėnesį. Zona įsteigta 49 metams.
Balsas (albumas)

Personalas

Asta Bridikytė, Rima Petrauskytė, Viktorija Perminaitė, Česlovas Gabalis, Žilvinas Liulys, Kazimieras Vaškevičius, Gintaras Bendžius, Mindaugas Bendžius, Raimondas Trilikauskis, Jonas Takarevičius, Raimondas Tarvydas.
Kazys Aleksiūnas

Biografija

1970 m. baigė Trakų rajono Lentvario vidurinės mokyklos aštuonias klases, 1974 m. baigė Vilniaus elektromechanikos technikumą, 1974–1976 m. tarnavo tarybinėje armijoje, 1978–1983 m. mokėsi Vilniaus valstybiniame universitete ir įgijo ekonomisto kvalifikaciją.
1976–1978 m. Lietuvos vyriausiojo materialinio techninio aprūpinimo komiteto vyresnysis inžinierius, 1978–1990 m. – Vilniaus miesto vykdomojo komiteto skyriaus vyr. inžinierius, vėliau – skyriaus viršininko pavaduotojas. 1991–1997 m. AB „Moskvičius“ komercijos direktorius. Nuo 1997 m. UAB „Ignika“ direktorius.
Darbo partijos Vilniaus rajono skyriaus narys.
Nuo 2007 m. Vilniaus rajono savivaldybės tarybos narys.
Sutuoktinė Irena, vaikai Agnė, Tomas, Kazimieras.
Jonas Janišius

Biografija

1999 m. UAB „Ajonė“ direktorius
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Anykščių rajono skyriaus narys.
2000–2003 m. (LDDP sąraše) Anykščių rajono savivaldybės tarybos narys.
Mūsų teatras

Mūsų teatras – Kaune 1926–1928 m. veikęs teatras.
Įkūrėja Ona Rymaitė. Teatro aktorių daugumą sudarė profesionalai.
Saudo Arabijos himnas

Istorija

Iki 1947 m. Saudo Arabija neturėjo himno. Jo melodiją sukūrė egiptietis kompozitorius pirmojo Saudo Arabijos karaliaus Abdulazizo (valdė 1932–1953 m.)  prašymu. Žodžiai sukurti gerokai vėliau, 1984 m.
Visuotinė lietuvių enciklopedija

Visuotinė lietuvių enciklopedija (VLE) – Mokslo ir enciklopedijų leidyklos nuo 2001 m. iki 2015 m. leista universali enciklopedija. 2017 m. birželį dauguma VLE spausdintų tekstų ir iliustracijų patalpinta internete, enciklopedija papildyta naujais straipsniais, tebepildoma.
VLE – pirmoji spausdintinė universalioji enciklopedija lietuvių kalba, išleista po Lietuvos valstybingumo atkūrimo, papildanti 1976–1985 m. leistą Lietuviškąją tarybinę enciklopediją (13 tomų).

Apimtis

Išleisti 25 tomai bei vienas papildymų tomas po 800 puslapių (bendra apimtis – apie 20 000 psl.). Iki 2015 m. kovo mėnesio išleisti visi 25 enciklopedijos tomai ir vienas Papildymų tomas.
Iš viso VLE enciklopedijoje leidimo pradžioje planuota patalpinti apie 115 000 straipsnių (iš jų 78 % – dalykinių, o 22 % – bibliogramų), numatyta įdėti apie 24 000 iliustracijų, 650 žemėlapių. Manoma, kad baigus leisti enciklopediją, kartu su Papildymų tomu VLE bus per 130 000 straipsnių.

Akcentai

VLE – lietuvių kalba išleista enciklopedija, todėl joje daugiausiai dėmesio skiriama Lietuvai, lietuviams ir lituanistinėms temoms (lietuvių asmenybėms, organizacijoms, kalbai, kultūrai, tautinei veiklai). Šie straipsniai sudaro apie 20-25 % visų straipsnių ir iliustracijų (vien asmenybėms aprašyti numatyta apie 6000 straipsnių).
Atskiruose teminiuose straipsniuose yra lituanistikai skirti straipsniai – apie Lietuvą ir lietuvius. Daug vietos VLE skiriama SSRS okupacijos metais draustoms ar ignoruotoms temoms: Lietuvos valstybingumui, katalikų bažnyčios, kariuomenės istorijai, Lietuvos pasipriešinimui nacių Vokietijos ir SSRS okupacijai, Lietuvos valstybės istorijai, Mažajai Lietuvai, užsienio lietuvių gyvenimui, Lietuvos išlaisvinimui skirtai patriotinei veiklai. Juozapas Girdzijauskas teigė, jog VLE objektyviai supažindins… visuomenę su pasaulio kultūra, užfiksuos šiuolaikinį mokslo lygį, propaguos žmonijos humanistines vertybes, padės Lietuvos žmonėms įveikti sovietų ideologiją.
Northway

Istorija

2004 m. įkurta pirmoji „Northway“ įmonė. Bėgant metams, įmonės plėtra vyko Lietuvoje ir užsienyje. 2012 m. balandį ėmė veikti „Northway“ vaisingumo centras .
2012 m. „Northway“ veikla išsiplėtė į Jungtinės Karalystės sveikatos priežiūros paslaugų rinką, įsigijus Londone esančią kliniką „Baltic Medical Centre“.
2013 m. „Northway“ medicinos centre atidarytas naujas estetinės chirurgijos centras, kuriame atliekamos plastinės ir rekonstrukcinės chirurgijos operacijos. 
2014 m. „Northway“ grupei priklauso 11 medicinos, sveikatingumo, farmacijos ir kitose srityse veikiančių įmonių, iš kurių pagrindinės – „Northway“ medicinos centrai, biotechnologinės farmacijos centras „Biotechpharma“, „Biota“.
Medicinos centrus „Northway“ įsteigė profesorius, habilituotas mokslų daktaras Vladas Algirdas Bumelis, prisidėjęs prie vaistų kūrimo technologijų, pagrįstų genų inžinerijos metodais. Mokslininkas yra UAB „Sicor Biotech“ valdybos narys, 2006 m. Nacionalinės pažangos premijos laureatas, šv. Kristoforo statulėlės už nuopelnus Vilniui laureatas, 112 publikacijų autorius, 20 išradimų ir 35 patentų bendraautoris.
Vanda Liesienė

Vanda Liesienė (g. 1942 m. kovo 20 d. Plungėje) – Lietuvos gydytoja neurologe, habilituota biomedicinos mokslų daktarė.

Biografija

1965 m. baigė Kauno medicinos institutą. 1975–1976 m. stažavo Paryžiaus VI universitete. 1990 m. medicinos mokslų daktarė.
1965–1971 m. dirbo Kauno medicinos instituto Centrinėje mokslo tyrimo laboratorijoje, 1972–1975 m. Širdies ir kraujagyslių sistemos fiziologijos ir patologijos institute. 1977–1991 m. dirbo Kauno medicinos akademijos Neurofiziologijos laboratorijoje, 1995–1997 m. – Montpeljė universiteto Neurologijos klinikoje, 1992–2002 m. – Kauno medicinos universiteto Neurologijos klinikoje. Nuo 1992 m. Kauno medicinos universiteto, nuo 2003 m. ir Klaipėdos universiteto dėstytoja, nuo 2001 m. profesorė. Nuo 1997 m. dirba AB „Neuromeda“ Kaune, nuo 2003 m. – ir Sapiegos ligoninėje Vilniuje. Paskelbė per 150 mokslinių straipsnių.
Nuo 1971 m. Europos miego tyrimų bendrijų federacijos narė, nuo 2000 m. mokslinė sekretorė. Nuo 2000 m. Lietuvos miego medicinos draugijos prezidentė.
Ledi Marija Vortli Montagu

Veikla

Šiais laikais ji labiausiai prisimenama dėl savo laiškų, ypač dėl laiškų iš kelionių į Osmanų imperiją kaip britų ambasadoriaus Turkijoje žmona. Jos raštuose aptariami ir užginčijami šiuolaikiniai socialiniai požiūriai prieš moteris ir jų intelektinis ir socialinis augimas.
Taip pat Marija Vortli Montagu yra žinoma dėl raupų vakcinos. Jau nuo senų laikų buvo žinoma, jog raupais persirgęs žmogus įgyją imunitetą ir antrą kartą nebesuserga. Todėl sveiki žmonės buvo pradėti skiepyti raupų papulės turiniu, paimtu iš nesunkiai raupais apsirgusio žmogaus. Šį būdą XVIII amžiaus pradžioje, gerokai anksčiau nei Edvardas Dženeris, naudojo Marija Vortli Montagu.
Karoliniškių kraštovaizdžio draustinis

Istorija

Įkurtas 1960 m. rugsėjo 27 d., siekiant apsaugoti vaizdingą statų Neries slėnio šlaitą su eroziniais raguvynais, Plikakalnio atodanga. XX a. aštuntojo dešimtmečio vid. per draustinį nutiesta Ivano Mičiurino gatvė.
Duo Datz

„Duo Datz“ (hebr. אורנה ומשה דץ, Orna U-Moshe Datz; dar žinomi kaip Datz Ve-Datza, hebr. דץ ודצה) – muzikos duetas iš Izraelio, kurį sudaro Orna ir Moshe Datz.
Duetas geriausiai žinomas dėl dalyvavimo 1991 m. „Eurovizijos“ dainų konkurse. Atlikę dainą „Kan“ (liet. Čia) atlikėjai surinko 139 taškus ir užėmė trečią vietą, nusileidę tik Švedijos ir Prancūzijos atstovėms, kurios abi surinko po 146 taškus. Duetas 1987 m. bandė patekti į „Euroviziją“, tačiau atrankos konkurse Kdam su daina „Kupidon“ finale užėmė ketvirtą vietą.
2006 m. pabaigoje pora išsiskyrė po 21 metų trukusios santuokos.
Vidmantas Kapučinskas

Biografija

1983 m. baigė Lietuvos valstybinę konservatoriją, muzikos dėstytojas, dirigentas.
Panevėžio muzikinio teatro įkūrėjas ir direktorius, nuo 1991 m. Panevėžio kamerinio orkestro vadovas ir vyr. dirigentas.
Nuo 2001 m. Lietuvos socialdemokratų partijos Panevėžio skyriaus narys, 2006 m. skyriaus pirmininko pavaduotojas. 2007 m. (mandato atsisakė) ir 2011 m. Panevėžio miesto savivaldybės tarybos narys,  mandato neteko dėl pareigų, nesuderinamų su savivaldybės tarybos nario pareigomis. 
Tarptautinio jaunųjų pianistų ir stygininkų festivalio – konkurso „Mes skrendam“, vasaros muzikos festivalio „Ant Katedros laiptų“, Atgimimo, Vilties, Jaunystės, Meilės, ir Muzikos festivalio „Laisvės pavasaris“ organizatorius.
Sutuoktinė Asta, vaikai Justina, Vytautas.
Antspenis (papuošalas)

Antspenis (angl. nipple shield 'spenelio skydas') – kūno papuošalas, tvirtinamas ant įvėrinio (hanteliuko ar panašaus), įverto į krūties spenelį ir visiškai ar iš dalies dengiantis areolę. Antspenis paprastai iš visų pusių supa spenelį. Antspeniai gali būti tvirtinami ir ne įvėriniu, bet siurbtuku, klijais ar kitomis priemonėmis. Paprastai antspeniu siekiama pakelti spenelį, jį paryškinti ir papuošti spenelį ar visą krūtį.
Kartais antspeniai, ypač breast petal ('krūties vainiklapis') tipo, uždedami tam, kad užglotnintų krūties paviršiaus ir spenelio ribą, kad spenelis po rūbu būtų mažiau matomas. Tokie antspeniai, kuriems labiau tinka pavadinimas angl. pasty, labiau priskirtini ne papuošalams, o rūbų aksesuarams.
Antspenis buvo skandalingai rodomas JAV ir pasaulio televizijoje kaip „Džanetos Džekson aprangos sutrikimas“ (angl. Janet Jackson's wardrobe malfunction) JAV futbolo turnyro Super Bowl XXXVIII šou renginyje.
Ramnefjelsfosenas

Ramnefjelsfosenas (norv. Ramnefjellsfossen) – krioklys pietvakarių Norvegijoje, Sognės ir Fjurdanės apskrityje, Striuno savivaldybėje, 10 km į pietryčius nuo Loeno kaimo. Jis krenta nuo Ramnefjeleto kalno į Lovatno ežerą. Maitinamas Jostedalio ledyno atšakos – Ramnefjelio ledyno.
Ramnefjelsfoseno bendras aukštis yra 818 m. Krioklį sudaro 3 kaskados, iš kurių didžiausia siekia ~600 m. Ramnefjelsfoseno krioklys įvardijamas kaip vienas aukščiausių pasaulio krioklių, tačiau pačioje Norvegijoje už jį yra aukštesnis Vinufoseno krioklys.
Providence Equity

„Providence Equity“ – JAV privataus kapitalo bendrovė, valdanti mobiliojo ryšio bendrovę „Bitę“, „All Media Baltics“ bendrovę. Bendrovei Lietuvoje priklauso keli TV kanalai: TV3, TV6, TV8, taip pat Radijo stotis „Power Hit Radio“ ir kiti prekės ženklai Baltijos šalyse. Anksčiau jie priklausė Švedijos „Modern Times Group“ žiniasklaidos bendrovei.
„Providence Equity“ bendrovei Vokietijoje priklauso keli TV kanalai: Sat.1, PRO7, Kabel 1, sixx, N24 ir kiti. „Providence Equity“ 95% akcijų priklauso ir vienos didžiausių Vokietijoje kabelinės ir skaitmeninės TV bei interneto paslaugų teikimo firmos „Kabel Deutschland“ (Vodafone). „Providence Equity“ taip pat priklauso įrašų kompanija „Warner Music Group“.
Vendra

Istorija

1945–1993 m. Vendra buvo miesto tipo gyvenvietė, 1950–1962 m. – rajono centras. Tarybiniais metais veikė Talino neaustinių medžiagų gamybinio susivienijimo cechas, Tiūrio miško ir Pernu pieno produktų kombinatų cechai.
Emmy Noether

Amalija Emi Nėter, Amalie „Emmy“ Noether (g. 1882 m. kovo 23 Erlangene – 1935 m. balandžio 14 d. Bryn Mawr, Pensilvanija, JAV) – vokiečių matematikė ir fizikė.
Jos vardu yra pavadinta tyrimų bendrijos Deutsche Forschungsgemeinschaft stipendijų programa (Emmy Noether-Programm) jauniesiems mokslininkams.
Erlangene Emmy Noether vardu nuo 1982 m. kovo 25 d. pavadinta gamtamokslinė ir technologijų gimnazija „Gymnasium Südwest“. „Emmy-Noether-Gymnasium“ yra Erlangen-Bruck miesto dalyje. Joje taip pat yra Emi Nėter vardu pavadinta sporto halė („Emmy-Noether-Sporthalle“). Jos vardu pavadintas Siegen universiteto studentų Campus (esantis Fischbacher Berg). Emmy Noether ir taip pat jos brolio vardu Erlangeno-Niurnbergo universiteto Matematikos instituto didžioji auditorija.
Liudas Dapšys

Biografija

1932 m. baigė Šiaulių berniukų gimnaziją. 1932–1937 m. studijavo teisę Kauno Vytauto Didžiojo universitete.
1945 m. Šiaulių dramos teatre pradėjo dirbti režisieriaus padėjėju, po to – aktoriumi. Teatre sukūrė per 100 vaidmenų.
BGS skystis

BGS skystis, BGS mišinys (rus. жидкость БГС, смесь БГС) – tarybinis 1941 m. sukurtas padegamasis mišinys, skirtas padegamiesiems buteliams ir fugasiniams liepsnosvaidžiams užtaisyti.
Mišinį 1941 m. antroje pusėje sukūrė trečiojo rango karo inžinierius K. Soldadzė. Mišinį sudaro lengvoji benzeno frakcija, žalia alyva, OP-2 (rus. ОП-2) milteliai. 1942 m. sausį buvo pagaminta bandomoji skysčio partija. Mišinys pasirodė tinkamas, be to, jis buvo 3-4 kartus pigesnis už benziną. Mišinį priėmė ginkluotėn.
Kuprininiams liepsnosvaidžiams BGS tiko tik praskiestas benzinu. BGS pasižymėjo nepakankamu tirštumo stabilumu. Einant laikui jis skystėjo, todėl liepsnosvaidžio čiurkšlės šūvio nuotolis mažėdavo. Be to, mišinio tirštumas priklauso nuo oro temperatūros. Oro temperatūrai pasikeitus 10 °C BGS skysčio tirštumas keičiasi 50 %. Vasarą BGS mišinys galėjo būti laikomas tik 2 mėnesius, žiemą - iki 4-5 mėnesių. Tirštumą reguliavo keisdami OP-2 miltelių kiekį (nuo 3 iki 9 kg į 100 litrų mišinio). Kuo aukštesnė oro temperatūra, tuo daugiau reikėdavo tirštiklio miltelių.
Etela Karpickienė

Biografija

1984 m. baigė Kėdainių Juozo Paukštelio vidurinę mokyklą. 1989 m. baigė Vilniaus universiteto Prekybos fakultetą, suteiktas ekonomisto kvalifikacinis laipsnis. Besimokydama universitete dalyvavo studentų mokslinėje veikloje, studentų mokslinių darbų konkurse užėmė I vietą.
1987 m. Materialinio techninio aprūpinimo ir tiekimo komiteto antrinių žaliavų inžinierė. 1988–1992 m. Kauno politechnikos instituto Vilniaus fakulteto (nuo 1990 m. Vilniaus technikos universitetas) vyr. laborantė. 1992–1994 m. Vilniaus technikos universiteto vyresnioji buhalterė, 1994–1996 m. Ekonomikos direkcijos Planavimo grupės vedėja, 1996–2003 m. Vilniaus Gedimino technikos universiteto Ekonomikos direkcijos direktoriaus pavaduotoja planavimui. 2003–2006 m. Ekonomikos direkcijos direktorė.
Nuo 2003 m. Darbo partijos narė. 2006–2008 m. Seimo narė.
Sūnūs Aistis ir Jorigis.
Kultūros vertybių registras

Kultūros vertybių registras, Lietuvos Respublikos kultūros vertybių registras – Lietuvos kultūros paminklų apsaugos sistemos dalis, kultūros vertybių sąrašas, turintis teisinę galią.

Istorija

1995–2005 m. galiojo Nekilnojamųjų vertybių registras, kurį tvarkė Kultūros paveldo centras; jo pirmtaku Lietuvoje laikytini Istorijos ir kultūros paminklų sąrašai. Į Nekilnojamųjų vertybių registrą vertybės buvo įrašomos Kultūros vertybių apsaugos departamento (dab. Kultūros paveldo departamentas) direktoriaus įsakymu. Iki 2005 balandžio 20 d. į šį registrą buvo įrašyta: 1964 archeologijos objektai, 286 įvykių vietos, 324 mitologiniai objektai, 160 monumentų, 1672 laidojimo vietos, 53 urbanizuotos vietovės, 1073 statiniai, 353 statinių priklausiniai ir 543 statinių kompleksai. Kilnojamųjų kultūros vertybių registre, kuris veikė nuo 1999 m. registruotos kultūros vertybės, nesančios valstybinėse saugyklose; jos buvo įrašomos Lietuvos Respublikos kultūros ministro įsakymu, pritarus Valstybinei paminklosaugos komisijai. Jame buvo įrašyta 919 objektų.
2010 m. Europos Grand Prix

Treniruotės

Pirmose penktadienio treniruotėse greičiausias buvo Mercedes GP lenktyynininkas Nico Rosbergas (1:41.175 min.). Už savęs jis paliko abu McLaren lenktynininkus - Lewisą Hamiltoną (1:41.339) ir Jensoną Buttoną (1:41.383).
Antrose treniruotėse greičiausią ratą nuvažiavo ispanas Fernando Alonso iš Ferrari (1:39.283). Antroje ir trečioje vietose liko abu Red Bull Racing lenktynininkai - Sebastianas Vettelis (1:39.339) ir Markas Webberis (1:39.427).
Šeštadienio rytą greičiausias buvo S. Vettelis (1:38.052). Jo komandos draugas M. Webberis liko trečias (1:38.313), o tarp jų įsiterpė lenkas Robertas Kubica (1:38.154).
Arianna Fontana

Biografija

Ariana Fontana gimė 1990 m. balandžio 4 d. Sondrijuje. Pradėjo čiuožti nuo 4 metų amžiaus. Pirmąjį olimpinį medalį − bronzą, laimėjo būdama tik 15 metų 2006 m. Turino olimpiadoje moterų komandinės estafetės rungtyje ir tapo jauniausia itale, laimėjusia olimpinį medalį. 2010 m. Vankuveryje ji iškovojo olimpinę bronzą individualioje 500 m čiuožimo rungtyje, kurioje ji yra stipriausia. Tai buvo pirmasis italių olimpinis individualus medalis trumpajame take. 2014 m. Sočio olimpinėse žaidynėse A. Fontana laimėjo sidabrą 500 m distancijoje po to, kai buvo diskvalifikuota su ja susidūrusi britė Elise Christie. Po to A. Fontana iškovojo bronzą 1500 m distancijoje ir moterų estafetėje. Po 2015 m. laimėto pirmojo pasaulio čempionės titulo 1500 m distancijoje, A. Fontana padarė pertrauką sporte pailsėti ir grįžo į čiuožimą 2017 m. laimėdama šeštąjį absoliučios Europos čempionės titulą trumpajame take.
2018 m. Pjongčange A. Fontana tapo olimpine čempione 500 m individualioje rungtyje, iškovojo sidabrą estafetėje ir bronzą ind. 1000 m distancijoje. Olimpinių medalių skaičiumi (8) ji aplenkė bet kurią kitą čiuožėją trumpuoju taku ir susilygino su daugiausiai olimpinių medalių trumpajame take iškovojusiais čiuožėjais vyrais Apolo Ohno ir Viktor Ahn.
Asmeniniai duomenys: ūgis 1,63 m, svoris 60 kg. Treniruočių vieta Berbenas (Lombardija). Jos vyras amerikietis Anthony Lobello, čiuožėjas trumpuoju taku, atstovavo olimpinėse žaidynėse JAV (2006 m.) ir Italijai (2014 m.).